Պատրիկ Ուիլսոն

Պատրիկ Ժոզեֆ Ուիլսոն  (անգլ.՝ Patrick Joseph Wilson, հուլիսի 3, 1973(1973-07-03), Նորֆոլկ, Վիրջինիա, ԱՄՆ), ամերիկացի դերասան և երգիչ։ Երկու անգամ առաջադրվել է «Ոսկե Գլոբուս» մրցանակի։


== Կենսագրություն ==
Ուիլսոնը ծնվել է Նորֆոլկում, Վիրջինիա նահանգում, Մերի Քեյ Ուիլսոնի՝ պրոֆեսիոնալ երգչուհու, և Ջոն Ուիլսոնի՝ հաղորդավարի ընտանիքում։ Մարկը՝ Պատրիկի եղբայրը, նույնպես հաղորդավար է Ֆլորիդա նահանգի Տամպա քաղաքի WTVT հեռուստաալիքում։
1995 թվականին Պատրիկը ավարտել է Carnegie Mellon դրամատիկ ուղղությամբ դերասանական համալսարանը։ Առաջին քայլերը ընտրված մասնագիտությամբ նա արել է թատրոններում։ 2002 թվականին առաջադրվեց «Թոնի» հայտնի մրցանակ Քյորլի Մաքլեյնի դերի համար «Օկլահոմա» բեմադրությունում։ Բացի դերասանական տաղանդից, Պատրիկը նաև լավ ձայն ունի, ժամանակին եղել է մենակատար սիմֆոնիկ երաժշտախմբում։
Աշխատանքը հեռուստատեսությունում սկսեց 2001 թվականին՝ նկարահանվելով «Իմ քրոջ հարսանիքը» ֆիլմում։ Երկու տարի անց HBO կինոընկերությունը հրավիրեց Պատրիկին խաղալու Ջո Փիթի դերը «Հրեշտակները Ամերիկայում» մինի սերիալում։ Իրեն ավելի հայտնի դարձրեց գլխավոր հերոսներից մեկի՝ Կոմս Ռաուլ դե Շանյեի դերը «Օպերայի ուրվականը» մյուզիքլում։ 2006 թվականին Պատրիկը Քեյթ Ուինսլեթի հետ միասին նկարահանվեց «Փոքրիկ երեխաներ» ֆիլմում, որը Թոմ Պերոտայի համանուն վեպի էկրանավորումն է։ Այդ ֆիլմը ևս մեկ անգամ ընդգծում է Ուիլսոնի յուրահատկությունը որպես դրամատիկ դերասան։ 2008 թվականին խաղում է Արթուր Միլլերի «Իմ բոլոր որդիները» Բրոդվեյյան բեմադրությունում Ջոն Լիտգոուի և Քեթի Հոլմսի հետ։ Նախքան «Գիշերային պահակ» ֆանտաստիկ մարտաֆիլմում դեր ստանալը, Ուիլսոնը անցնում է «Ֆանտաստիկ քառյալ» և «Կտրիճ» անալոգային նախագծերի լսումները։ 2011 թվականին դերասանը փոխում է իր աշխատանքների ոճը և նկարահանվում է «Դավադիրը» սարսափ ֆիլմում։ Ուիլսոնը ստանում է գլխավոր դեր «Օժտված մարդ» սերիալում։ Սերիալը շարունակվեց մեկ տարի, CBS հեռուստաալիքը ընդունեց որոշում սահմանափակվել առաջին և միակ եթերաշրջանով։


== Անձնական կյանքը ==
2005 թվականի հունիսի 18-ին Ուիլսոնն ամուսնացավ Դագմարա Դոմինչիկի՝ լեհական ծագմամբ ամերիկացի դերասանուհու հետ, ով ավարտել է «Carnegie Mellon»-ը 1998 թվականին։ 2006 թվականի հունիսի 23-ին զույգի մոտ ծնվում է առաջին որդին՝ Կալին Պատրիկ Ուիլսոն։ Դերասանը իր ձեռքին որդու պատվին դաջվածք է արել՝ KPW։ 2009 թվականի օգոստոսի 9-ին լույս աշխարհ է եկել նրանց երկրորդ որդին՝ Կասիան ՄակՔարել Ուիլսոնը։ Ներկայումս ընտանիքը ապրում է Մոնտքլերում, Նյու Ջերսիում։


== Ֆիլմագրություն ==


== Մրցանակներ և անվանակարգեր ==
2004 - առաջադրում «Ոսկե գլոբուս» մրցանակի երկրորդ պլանի լավագույն տղամարդու դերի համար «Հրեշտակները Ամերիկայում» ֆիլմում
2004- առաջադրում «Էմմի» մրցանակի «Հրեշտակները Ամերիկայում» ֆիլմում դերի համար
2004- առաջադրում «Satellite Awards» մրցանակի «Հրեշտակները Ամերիկայում» ֆիլմում դերի համար
2005- առաջադրում «Satellite Awards» մրցանակի «Լավագույն դերասան մյուզիքլում» կատեգորիայում, «Օպերայի ուրվականը» ֆիլմում դերի համար
2006 - մրցանակ «Young Hollywood Awards» «Փոքրիկ երեխաներ» ֆիլմում դերի համար
2006 - առաջադրում «Satellite Awards» մրցանակի «Լավագույն դերասան» անվանակարգում «Փոքրիկ երեխաներ» դրամայում դերի համար
2006 - առաջադրում «Fangoria Chainsaw Awards» մրցանակի «Սառնաշաքար» ֆիլմում դերի համար
2016 - առաջադրում «Ոսկե Գլոբուս» մրցանակի «Լավագույն տղամարդու դեր» կատեգորիայում «Ֆարգո» սերիալում դերի համար


== Ծանոթագրություններ ==


== Արտաքին հղումներ ==
Պատրիկ Ուիլսոն Internet Movie Database կայքում